Tinanawan awtorisasyon ni Kongresista Felix Fuentebella an pagkamukna kan Goa High School. Kan 1976, an huring superintendente na si Carlos Borjal kan Camarines Sur National College of Arts & Trades (sa Syudad nin Naga) hinagad sa Ministry of Education an pagbalyo kan Goa High School pasiring sa Barangay Nato, Sagnay, Camarines Sur asin ginibo kan 1977. Pakalihis nin sarong taon, binago an pangaran kaini ki Gobernador Mariano Fuentebella Memorial Fisheries School kaiba si Francisco Romas bilang prinsipal. Kan Marso 14, 1998, sinalian ang pangaran kan eskwelahan na Governor Mariano Fuentebella Memorial College of Fisheries (GMFMCF) susog sa Akta Republika No. 8594, dangan sa PSU-Sagnay Campus. Si Dr. Pedro V. Vargas an enot na nagin administrador kaini.